Svetlana Allilujeva

Svetlana Josifovna Allilujeva (russisk: Светлана Иосифовна Аллилуева, georgisk: სვეტლანა ალილუევა født 28. februar 1926 i Moskva, Sovjetunionen, død 22. november 2011), senere kjent under navnet Lana Peters, var det yngste barnet og eneste datter av den sovjetiske diktatoren Josef Stalin og hans kone Nadezjda Allilujeva, Stalins andre kone. 

Liv og virke
 Bakgrunn 
Hun vokste opp med barnepiker og så lite til sine foreldre i oppveksten.
mini|left|Stalin med datteren Svetlana i 1935.

 Kjærester, ektefeller 
Da hun var 16 år gammel, ble hun forelsket i Aleksei Kapler, en førti år gammel filmregissør. Hennes far likte ikke forholdet og sendte kjæresten til Sibir. 

17 år gammel fikk Svetlana lov til å gifte seg med Grigory Morozov, en medstudent fra Universitetet i Moskva. De fikk sønnen Josef i 1945, men ble skilt i 1947.

Hennes andre ektemann var Jurij Zjdanov, sønn av Andrej Zjdanov og selv en av Stalins nære medarbeidere. De ble gift i 1949 og fikk datteren Katarina i 1950. Ekteskapet ble oppløst kort tid etterpå. 

I 1963 møtte hun Brajesh Singh, en indisk kommunist. De fikk aldri lov å gifte seg, men hun omtalte ham som sin mann, og da han døde i 1966, reiste hun til India for at familien skulle spre asken hans i Ganges.How Stalin's daughter defected in India Artikkel hos BBC, besøkt 29. oktober 2012  

 Avhopper
Etter å ha bodd med familien hans en tid, valgte hun å hoppe av til USA, noe som førte til internasjonale komplikasjoner. Da hun i april 1967 kom til New York City, holdt hun en pressekonferanse der hun fordømte farens regime og den sovjetiske regjeringen.Biografi hos nationalcoldwarexhibition.org 

Den første tiden i USA bodde hun i Princeton i New Jersey, hvor hun underviste og skrev. I 1970 flyttet hun til Scottsdale i Arizona, hvor hun møtte  William Wesley Peters. De giftet seg og fikk datteren Olga i 1971. Det var i denne sammenheng hun tok navnet Lana Peters. Også dette ekteskapet ble oppløst, og i 1982 flyttet hun sammen med datteren til Cambridge i Storbritannia. 

Etter to år her returnerte hun til Sovjetunionen og slo seg ned i Tbilisi i Georgia, hvor hennes fars familie kom fra. Hun fikk sovjetisk statsborgerskap igjen. Hun beholdt sitt amerikanske statsborgerskap, og etter to år returnerte hun til USA. Hun døde 22. november 2011 i Richland Center i Wisconsin.Stalin's daughter Lana Peters dies in US of cancer Artikkel hos BBC, besøkt 29. oktober 2012

 Bibliografi 
 Twenty Letters To A Friend. London, Hutchinson 1967
 Only One Year. Harper & Row 1969. ISBN 0-06-010102-4.
 Faraway Music. India 1984. ISBN 978-0836413595

 Referanser 

 Eksterne lenker 
 How Stalin's daughter defected in India Artikkel hos bbc.co.uk, besøkt 29. oktober 2012
 Lana Peters, Stalin’s Daughter, Dies at 85 Artikkel hos New York Times 28. november 2011, besøkt 29. oktober 2012

Kategori:Personer fra USA født i Russland
Kategori:Russiske forfattere
Kategori:Georgiske forfattere
Kategori:Personer fra Moskva
Kategori:Forfattere fra USA